16.6.2023
RO
Jurnalul Oficial al Uniunii Europene
C 214/179 Marți, 17 ianuarie 2023
Amendamentul 14 Propunere de regulament Considerentul 30 Textul propus de Comisie (30)
Amendamentul
Pentru a se asigura că autoritățile competente pot prelucra în mod corect documentele care le sunt prezentate referitoare la o expediere de deșeuri, este necesar să se prevadă obligația notificatorului de a furniza o traducere autorizată a acestor documente într-o limbă acceptată de autoritățile respective, în cazul în care acestea solicită acest lucru.
(30)
Pentru a se asigura că autoritățile competente pot prelucra în mod corect documentele care le sunt prezentate referitoare la o expediere de deșeuri, evitân­ du-se în același timp o sarcină administrativă inutilă, notificatorul ar trebui să furnizeze notificările, infor­ mațiile, documentele sau alte comunicări în limba oficială a statului membru al autorității competente respective sau în limba engleză.
Ar trebui furnizată o traducere autorizată a acestor documente într-o limbă acceptată de autoritățile respective, în cazul în care autoritățile competente solicită acest lucru, dar numai în cazuri justificate corespunzător.
Amendamentul 15 Propunere de regulament Considerentul 31 Textul propus de Comisie (31)
Pentru a evita perturbarea expedierilor de deșeuri sau bunuri ca urmare a unui dezacord între autoritățile competente cu privire la statutul acestor deșeuri sau bunuri, este necesar să se stabilească o procedură pentru soluționarea acestor dezacorduri.
În această privință, este important ca autoritățile competente să își întemeieze deciziile pe dispozițiile referitoare la determinarea sub­ produselor și la încetarea statutului de deșeu din Directiva 2008/98/CE.
De asemenea, este necesar să se stabilească o procedură de soluționare a dezacordurilor dintre autoritățile competente cu privire la posibilitatea ca deșeurile să facă sau nu obiectul procedurii de notificare.
Pentru a asigura o mai bună armonizare în întreaga Uniune a condițiilor în care deșeurile ar trebui să facă obiectul procedurii de notificare, Comisia ar trebui, de asemenea, să fie împuternicită să adopte acte de punere în aplicare prin care să se stabilească criteriile de clasificare a anumitor deșeuri în anexele relevante la prezentul regulament, în baza cărora să se determine dacă acestea fac sau nu obiectul procedurii de notificare.
În plus, pentru a evita ca deșeurile să fie declarate în mod fals ca bunuri uzate și pentru a oferi claritate juridică, Comisia ar trebui să fie împuternicită să adopte acte de punere în aplicare care să stabilească criterii de diferențiere între bunurile uzate și deșeuri pentru anumite mărfuri pentru care o astfel de distincție este importantă, în special pentru exportul lor din Uniune.
Amendamentul (31)
Pentru a evita perturbarea expedierilor de deșeuri sau bunuri ca urmare a unui dezacord între autoritățile competente cu privire la statutul acestor deșeuri sau bunuri, este necesar să se stabilească o procedură pentru soluționarea acestor dezacorduri.
În această privință, este important ca autoritățile competente să își întemeieze deciziile pe dispozițiile referitoare la determinarea sub­ produselor și la încetarea statutului de deșeu din Directiva 2008/98/CE.
De asemenea, este necesar să se stabilească criterii pentru clasificarea unor deșeuri specifice în anexele la prezentul regulament și să se stabilească o procedură de soluționare a dezacordurilor dintre autoritățile competente cu privire la posibilitatea ca deșeurile să facă sau nu obiectul procedurii de notificare.
În plus, pentru a oferi claritate juridică și pentru a evita ca deșeurile să fie declarate în mod fals ca bunuri uzate, este necesar să se stabilească criterii de diferențiere între bunurile uzate și deșeuri pentru anumite mărfuri pentru care o astfel de distincție este importantă, în special pentru exportul lor din Uniune.